ພາຍຸເຮີຣິເຄນ ໂດຣຽນ ກຳລັງ ຈະພັດຂຶ້ນຝັ່ງ ເກາະບາຮາມັສ
ນາຍົກ ລັດຖະມົນຕີຂອງບາຮາມັສ ທ່ານ ຮີວເບີດ ມິນນິສ ໄດ້ກ່າວ ໃນກອງປະຊຸມຖະແຫລງຂ່າວ ທີ່ຖ່າຍທອດ ຜ່ານໂທລະພາບ ໄປທົ່ວປະເທດເກາະແຫ່ງນີ້ວ່າ “ເຮີຣິເຄນໂດຣຽນ ເປັນພາຍຸອັນຕະລາຍຮ້າຍແຮງ”
ສູນກາງພາຍຸເຮີຣິເຄນແຫ່ງຊາດ ສະຫະລັດ ຫຼືເອີ້ນຫຍໍ້ວ່າ NHC ໄດ້ກ່າວໃນຕອນແລງ ວັນເສົາວານນີ້ວ່າ ພາຍຸເຮີຣີເຄນໂດຣຽນ “ທີ່ອັນຕະລາຍທີ່ສຸດ” ກຳ ລັງເຄື່ອນໂຕເຂົ້າໄປ ໃກ້ກໍ້າຕາເວັນຕົກສຽງເໜືອ ຂອງເກາະເກາະບາຮາມັສ ຫຼາຍຂຶ້ນ ພ້ອມກັບ “ຄື້ນທະເລ ສູງ, ລົມທີ່ຮຸນແຮງທີ່ສຸດ ແລະ ຝົນຕົກໜັກ ທີ່ເປັນໄພອັນຕະລາຍຕໍ່ຊີວິດ ” ລົມພາຍຸຂອງເຮີຣິເຄນດັ່ງກ່າວ ໄດ້ເລີ້ມປະທະເຂດພາກເໜືອຂອງເກາະ ບາຮາມັສ ໃນ ວັນເສົາວານນີ້ ຊຶ່ງໄດ້ບັງຄັບໃຫ້ພວກຄົນຈຳນວນນຶ່ງ ຕ້ອງໄດ້ຍົກຍ້າຍອອກຈາກພື້ນທີ່, ໂຮງແຮມ ແລະ ສະໜາມບິນບາງສ່ວນ ກໍໄດ້ປິດໃຫ້ບໍລິການ ອີງຕາມການກ່າວຂອງ ທາງການ ນາຍົກລັດຖະມົນຕີຂອງບາຮາມັສ ທ່ານ ຮີວເບີດ ມິນນິສ (Hubert Minnis) ໄດ້ກ່າວ ໃນກອງປະຊຸມຖະແຫລງຂ່າວ ທີ່ຖ່າຍທອດຜ່ານໂທລະພາບ ໄປທົ່ວປະເທດເກາະ ແຫ່ງນີ້ວ່າ “ເຮີຣິເຄນໂດຣຽນ ເປັນພາຍຸອັນຕະລາຍຮ້າຍແຮງທີ່ ຈະສ້າງຄວາມເສຍ ຫາຍຢ່າງໜັກ, ແມ່ນກຳລັງມຸ່ງໜ້າມາຍັງເກາະຂອງພວກເຮົາ ” ພາຍຸຫົວນີ້ມີຄວາມເປັນໄດ້ສູງທີ່ຈະພັດເຂົ້າເກາະ ແກຣນບາຮາມັສ ແລະ ອາບາໂຄ ຊຶ່ງຈະເຮັດໃຫ້ປະຊາຊົນ 73,000 ຄົນ ແລະ ເຮືອນ 21,000 ຫຼັງ ຕົກຢູ່ໃນຄວາມສ່ຽງ ຕໍ່ຄື້ນທະເລທີ່ມີຄວາມສູງເຖິງ 4 6 ແມັດ ດັ່ງທີ່ທ່ານ ມິນນິສ ໄດ້ກ່າວໄປນັ້ນ ຕາມການຄາດຄະເນເສັ້ນທາງຂອງພາຍຸ ຂອງ NHC ນັ້ນ ລັດຟລໍ ຈະບໍ່ຖືກກະທົບ ໂດຍກົງ ຫາກແຕ່ວ່າ ໃຈກາງຂອງພາຍຸໂດຣຽນ ແມ່ນຄາດກັນວ່າ ຈະຍັງຄົງຢູ່ນອກ ຝັ່ງທະເລ ແລະຈະຫັນໄປໃນທິດຕາເວັນອອກສຽງເໜືອ ເລາະຕາມແຄມຝັ່ງຂອງລັດ ຟລໍຣີດາ ຜ່ານຂຶ້ນໄປຫາທັງສອງລັດຄາໂຣໄລນາ ໃນວັນຈັນມື້ອື່ນ ຮອດວັນອັງຄານ ຄວາມແຮງຂອງລົມພາຍຸໂດຣຽນ ໄດ້ເພີ້ມຂຶ້ນເລື້ອຍໆ ຈາກ 220 ກິໂລແມັດຕໍ່ຊົ່ວໂມງ ຈົນຮອດລະດັບສູງສຸດ 240 ກິໂລແມັດຕໍ່ຊົ່ວໂມງ ໃນວັນເສົາວານນີ້